L 37/18
DA
Den Europæiske Unions Tidende
18.2.2022
(12)
Polen har underrettet Kommissionen om RABV-infektionsudbrud i flere regioner i Voivodship Mazowieckie og Voivodship Świętokrzyskie, som i øjeblikket er listeopført som zoner med status som sygdomsfri i del I i bilag III til gennemførelsesforordning (EU) 2021/620.
De berørte regioner bør derfor udgå af denne liste, og oplysningerne om førnævnte medlemsstat i nævnte liste bør ligeledes ændres.
(13)
Hvad angår infektion med RABV har Polen og Rumænien indgivet ansøgninger til Kommissionen om godkendelse af deres udryddelsesprogrammer.
Kommissionens gennemgang har vist, at kriterierne for godkendelse af udryddelses­ programmer i del II, kapitel 2, i delegeret forordning (EU) 2020/689 er opfyldt for de pågældende ansøgningers vedkommende.
Medlemsstaterne eller zoner deri omfattet af nævnte udryddelsesprogrammer bør derfor listeopføres i del II i bilag III til gennemførelsesforordning (EU) 2021/620 som områder med et godkendt program for udryddelse af infektion med RABV.
(14)
Hvad angår infektion med BVD har Østrig, Finland og Sverige indgivet oplysninger til Kommissionen, der viser, at betingelserne i delegeret forordning (EU) 2020/689 for anerkendelse af status som sygdomsfri med hensyn til BVD er opfyldt i deres områder som helhed.
Derudover har Tyskland indgivet oplysninger til Kommissionen, der viser, at betingelserne for anerkendelse af status som sygdomsfri med hensyn til BVD er opfyldt i visse zoner i dets område.
Tyskland har ligeledes indgivet ansøgninger til Kommissionen om godkendelse af programmer for udryddelse med hensyn til andre zoner i sit område.
Kommissionens gennemgang har vist, at de pågældende ansøgninger opfylder kriterierne i del II, kapitel 2, i delegeret forordning (EU) 2020/689, som indeholder regler for henholdsvis tildeling af status som sygdomsfri eller godkendelse af programmer for udryddelse af BVD.
Disse medlemsstater eller zoner deri bør derfor listeopføres i bilag VII til gennemførelsesforordning (EU) 2021/620 som områder med henholdsvis status som sygdomsfri med hensyn til BVD eller et godkendt program for udryddelse af BVD.
(15)
Spanien har underrettet Kommissionen om udbrud af infektion med BTV serotype 4 i den selvstyrende region Castilla-La Mancha, som berørte regionerne Peñarroya-Pueblonuevo, Hinojosa del Duque (Pedroches II), Pozoblanco (Pedroches I), Villanueva de Córdoba (Pedroches III), Montoro (Alto del Guadalquivir), Andújar og Linares i den selvstyrende region Andalusien.
Udbruddene berørte ligeledes regionerne Almadén, Almodóvar del Campo og Piedrabuene i den selvstyrende region Castilla-La Mancha, såvel som provinsen Badajoz og regionerne Coria, Valencia de Alcántara, Cáceres, Trujillo og Logrosán (Zorita) i den selvstyrende region Extremadura.
Disse berørte regioner, som ligger i henholdsvis den selvstyrende region Andalusien, i den selvstyrende region Extremadura og i den selvstyrende region Castilla-La Mancha, er i øjeblikket listeopført som zoner med status som sygdomsfri med hensyn til infektion med BTV i del I i bilag VIII til gennemførelsesforordning (EU) 2021/620.
Disse regioners status som sygdomsfri med hensyn til infektion med BTV bør ophæves, og oplysningerne om Spanien i listen bør ændres.
(16)
Derudover har Portugal underrettet Kommissionen om udbrud af infektion med BTV, serotype 4, i distrikterne Castelo Branco og Setubal.
Da distrikterne Castelo Branco og Setubal i Portugal ligger i de områder med status som sygdomsfri, der er listeopført i del I i bilag VIII til gennemførelsesforordning (EU) 2021/620, bør deres status som sygdomsfri med hensyn til infektion med BTV ophæves, og oplysningerne om Portugal i listen bør ændres.
(17)
Vedrørende infektion med BTV har Spanien desuden indgivet en ansøgning til Kommissionen om godkendelse af et valgfrit udryddelsesprogram.
Kommissionens gennemgang har vist, at den pågældende ansøgning opfylder kriterierne i del II, kapitel 2, i delegeret forordning (EU) 2020/689.
Zoner omfattet af nævnte udryddelses­ programmer bør derfor listeopføres i del II i bilag VIII til gennemførelsesforordning (EU) 2021/620 som områder med et godkendt program for udryddelse af infektion med BTV.
(18)
Vedrørende sygdommen hos akvatiske dyr infektiøs hæmatopoietisk nekrose (IHN) har Danmark oplyst Kommissionen om, at betingelserne for at bevare status som sygdomsfri i dets område som helhed ikke længere er opfyldt.
Danmark er listeopført i del I i bilag XIII til gennemførelsesforordning (EU) 2021/620.
Oplysningerne om Danmark bør derfor udgå af nævnte liste.